Pensionister i Jammerbugt Kommune burde måske overveje at flytte længere syd på, hvis de vil leve billigere. Kommunen har landets fjerde dyreste madordning. Her koster et måltid mad 62 kroner. Det viser nye tal fra Velfærdsministeriet. I Vesthimmerland er prisen derimod en helt anden. Her koster et måltid mad 40 kroner. Sammen med Aalborg Kommune, som tager 42 kroner for et måltid, hører de til i den absolut billigste ende. De to kommuner er henholdsvis landets tredje og fjerde billigste. Danmarks dyreste kommune er Greve. Her skal de ældre betale 66 kroner for maden. Undersøgelsen siger ingenting om kvaliteten eller portionsstørelsen.
Pensionister i Jammerbugt Kommune må have den store tegnebog frem, når de skal betale for den kommunale mad. De kunne spare tusindvis af kroner, hvis de flyttede til Aalborg eller Vesthimmerland Kommune, hvor madprisen er langt lavere.